62019TO0395(01)_INF
Διάταξη του Γενικού Δικαστηρίου (όγδοο τμήμα) της 3ης Ιουλίου 2020 –Tognoli κ.λπ. κατά Κοινοβουλίου
(Συνεκδικαζόμενες υποθέσεις T‑395/19, T‑396/19, T‑405/19, T‑408/19, T‑419/19, T‑423/19, T‑424/19, T‑428/19, T‑433/19, T‑437/19, T‑443/19, T‑455/19, T‑458/19 έως T‑462/19, T‑464/19, T‑469/19 και T‑477/19)
«Προσφυγή ακυρώσεως – Θεσμικό δίκαιο – Ενιαίο καθεστώς των μελών του Ευρωπαϊκού Κοινοβουλίου – Μέλη του Ευρωπαϊκού Κοινοβουλίου εκλεγέντα σε ιταλικές περιφέρειες – Έκδοση από το Ufficio di Presidenza della Camera dei deputati (Προεδρείο της Βουλής, Ιταλία) της απόφασης 14/2018, σχετικά με συντάξεις – Μεταβολή του ύψους των συντάξεων – Προσφυγές προδήλως απαράδεκτες»
1.
Ένδικη διαδικασία – Απόφαση υπό τη μορφή αιτιολογημένης διατάξεως – Προϋποθέσεις – Προσφυγή προδήλως απαράδεκτη ή προδήλως στερούμενη νομικής βάσεως – Περιεχόμενο
(Κανονισμός Διαδικασίας του Γενικού Δικαστηρίου, άρθρο 126)
(βλ. σκέψεις 40, 41)
2.
Προσφυγή ακυρώσεως – Πράξεις δεκτικές προσφυγής – Έννοια – Πράξεις παράγουσες δεσμευτικά έννομα αποτελέσματα – Προπαρασκευαστικές πράξεις – Σημείωμα της Γενικής Διεύθυνσης Οικονομικών του Ευρωπαϊκού Κοινοβουλίου, σχετικά με τη μεταβολή του ύψους των συντάξεων των μελών του Ευρωπαϊκού Κοινοβουλίου – Πράξη μη έχουσα απρόσβλητο χαρακτήρα –Δεν περιλαμβάνεται – Προσφυγή κατά του εν λόγω σημειώματος – Απαράδεκτο
(Άρθρο 263 ΣΛΕΕ)
(βλ. σκέψεις 49-57, 59, 61)
3.
Ένδικη διαδικασία – Παραδεκτό των προσφυγών ή αγωγών – Εκτίμηση βάσει της καταστάσεως που ίσχυε κατά τον χρόνο της καταθέσεως του δικογράφου της προσφυγής – Νέο στοιχείο – Προσαρμογή των αιτημάτων και των αρχικών ισχυρισμών – Δυνατότητα η οποία εξαρτάται από το παραδεκτό του αρχικού αιτήματος
(Κανονισμός Διαδικασίας του Γενικού Δικαστηρίου, άρθρο 86)
(βλ. σκέψεις 66, 67)
4.
Ένδικη διαδικασία – Εισαγωγικό δικόγραφο – Τυπικά στοιχεία – Προσδιορισμός του αντικειμένου της διαφοράς – Συνοπτική έκθεση των προβαλλόμενων ισχυρισμών – Διατύπωση των αιτημάτων του προσφεύγοντος κατά τρόπο μη διφορούμενο
(Οργανισμός του Δικαστηρίου, άρθρα 21 και 53· Κανονισμός Διαδικασίας του Γενικού Δικαστηρίου, άρθρο 76, στοιχείο δʹ)
(βλ. σκέψεις 68, 69)
5.
Προσφυγή ακυρώσεως – Αρμοδιότητα του δικαστή της Ένωσης – Αίτημα με το οποίο ζητείται να απευθυνθεί εντολή προς θεσμικό όργανο – Απαράδεκτο
(Άρθρα 263 και 266 ΣΛΕΕ)
(βλ. σκέψη 73)
Αντικείμενο
Προσφυγή δυνάμει του άρθρου 263 ΣΛΕΕ με αίτημα την ακύρωση των σημειωμάτων της 11ης Απριλίου 2019 που καταρτίστηκαν, για έκαστο των προσφευγόντων, από τον προϊστάμενο της μονάδας «Μισθοδοσία και κοινωνικοασφαλιστικά δικαιώματα των βουλευτών» της Γενικής Διεύθυνσης Οικονομικών του Ευρωπαϊκού Κοινοβουλίου, σχετικά με την προσαρμογή του ύψους των συντάξεων που δικαιούνται κατόπιν της έναρξης ισχύος, την 1η Ιανουαρίου 2019, της απόφασης 14/2018 του Ufficio di Presidenza della Camera dei deputati (Προεδρείου της Βουλής, Ιταλία).
Διατακτικό
Το Γενικό Δικαστήριο διατάσσει:
1)
Απορρίπτει τις προσφυγές ως προδήλως απαράδεκτες.
2)
Ο Carlo Tognoli και οι λοιποί προσφεύγοντες των οποίων τα ονόματα παρατίθενται στο παράρτημα φέρουν, πέραν των δικαστικών εξόδων τους, και τα δικαστικά έξοδα του Ευρωπαϊκού Κοινοβουλίου.